ไฟแนนซ์ทูเดย์
แผนฉุกเฉินเพื่อรับมือภัยจลาจลและภัยธรรมชาติ
21 ส.ค. 2554

แผนฉุกเฉินเพื่อรับมือภัยจลาจลและภัยธรรมชาติ 
โดย..ช.ชดา
ที่แบงก์ชาติขอให้ 4 แบงก์ใหญ่ช่วยกันคิดว่าจะทำยังไงดีถ้ามีปัญหา แบงก์ชาติเป็นคนตั้งคำถาม ผู้บริหารแบงก์เป็นคนคิดคำตอบ แต่ในวงสนทนาวันที่ 12 พ.ค.ที่ผ่านมา คำถามที่ไม่มีคำตอบคือ หากไฟดับทั่วประเทศ ธนาคารจะทำยังไงกัน




ธนาคารที่มีการสื่อสารผ่านดาวเทียมในขณะนี้ มีเพียงธนาคารกสิกรไทยแห่งเดียวเท่านั้น แต่ในอนาคตคาดว่าทุกธนาคารจะต้องมี เพราะจะเป็นของจำเป็น หากการสื่อสารภาคพื้นดินถูกตัดหมด ช.ชดา คาดว่าแผนฉุกเฉินนี้จะเพิ่มต้นทุนให้กับธนาคารพาณิชย์อีกไม่น้อย
ไม่มีใครเห็นเงา คุณพี่ บุญทักษ์ หวังเจริญ ซีอีโอ ธนาคารทหารไทย ในงานมันนี่เอ็กซ์โป คุณพี่เขาไม่ได้หลบหน้าหลบตาใคร แต่ควงศรีภรรยาบินไปร่วมงานรับปริญญาลูกชายคนเดียวที่อเมริกา เป็นวันที่ครอบครัวสุขสันต์จริงๆ
ปล่อยกู้เอสเอ็มอีแบงก์มากไปหน่อย ทำให้คุณพี่ สุรชัย กำพลานนท์วัฒน์ รองกรรมการผู้จัดการ เอสเอ็มอีแบงก์ คนหนุ่มรูปหล่อของ ช.ชดา ไอเดียบรรเจิด อยากเปิดแฟรนไชส์ร้านก๋วยเตี๋ยวสูตรตัวเองซะแล้ว เป็นนายแบงก์ไปก่อนเห้อะคุณพี่ โอกาสดีๆ ค่อยขยับขยาย
ก่อนจากกันวันนี้ ใครที่เป็นแฟนเฟซบุ๊กคุณ วรวิทย์ ลิมปชัยมนตรี กรรมการผู้จัดการ ธนาคารอาคารสงเคราะห์ (ธอส.) จากเดิมที่เปิดเฟซบุ๊กไว้เฉยๆ ไม่มีอัพเดต พอทำโครงการบ้านหลังแรกดอกเบี้ย 0% ก็กลายเป็นคนติดเฟซบุ๊กไปเลย อัพเดตข้อมูลและการเตรียมพร้อมของพนักงานทุกชั่วโมง เห็นประโยชน์ของโซเชียลเน็ตเวิร์กหรือยังว่า ทรงอิทธิพลขนาดไหน